ມຽນມາ ​ປ່ອຍ ​ນັກ​ໂທ​ດການ​ເມືອງ 41 ຄົນ
ການ​ນິລະ​ໂທດ​ກໍາ​ໃນ​ມື້​ນີ້​ ​ມີຂຶ້ນ​ ໃນ​ຂະນະ​ທີ່​ບັນດາ​ແຂກ​ສໍາຄັນ​ຕ່າງປະ​ເທດ ພາກັນ​ໄປ​ເຕົ້າ​ໂຮມ ຢູ່​ໃນ​ມຽນມາ ​ເພື່ອ​ຮ່ວມ​ການ​ແຂ່ງຂັນ​ກິລາ SEA Games.
ມຽນມາໄດ້ປ່ອຍພວກນັກໂທດການເມືອງ 41 ຄົນ ຊຶ່ງເປັນບາດ ກ້າວອັນຫຼ້າສຸດ ໄປສູ່ ການປະຕິບັດຕາມຄໍາໝັ້ນສັນຍາ ທີ່ປະ ທານາທິບໍດີ Thein Sein ໄດ້ໃຫ້ໄວ້ ທີ່ວ່າຈະປ່ອຍພວກນັກ ໂທດການເມືອງທັງໝົດ ໃຫ້ເປັນອິດສະລະ ພາຍໃນທ້າຍປີນີ້ ແຕ່ພວກນັກເຄື່ອນໄຫວກ່າວວ່າ ແມ່ນແຕ່ຫຼັງຈາກການນິລະ ໂທດກໍາໃນວັນພຸດມື້ນີ້ ກໍຍັງ ມີພວກນັກໂທດການເມືອງ ຢ່າງນ້ອຍ 44 ຄົນ ທີ່ຍັງຕິດຄ້າງຢູ່ໃນຄຸກ ໃນມຽນມາ ທີ່ ກໍາລັງພຍາຍາມທີ່ຈະຟື້ນຕົວຄືນມາ ຈາກການປົກຄອງທີ່ ຜະເດັດການຂອງທະຫານ ມາເປັນເວລາຫຼາຍທົດສະວັດນັ້ນ ລາຍງານຂ່າວໃນເບື້ອງຕົ້ນກ່າວວ່າ ມີບາງຄົນໃນຈໍານວນ ພວກນັກໂທດ ທີ່ຖືກປ່ອຍນັ້ນ ແມ່ນຫາກໍໄດ້ກັກຂັງເມື່ອບໍ່ດົນ ມານີ້ ພາຍໃຕ້ຂໍ້ກົດໝາຍການປະທ້ວງສະບັບໃໝ່ ທີ່ບັນດາ ກຸ່ມສິດທິມະນຸດນັ້ນເວົ້າວ່າ ເປັນກົດໝາຍທີ່ກົດຂີ່ແລະຈໍາກັດ ຮັດແຄບ ສ່ວນຄົນອື່ນໆທີ່ຖືກປ່ອຍນັ້ນ ກ່າວກັນວ່າ ເປັນ ພວກທີ່ມີສ່ວນພົວພັນກັບການຂັດແຍ້ງ ລະຫວ່າງກຸ່ມຊົນກຸ່ມ ນ້ອຍໃນມຽນມາ ທີ່ມີມາໄດ້ຫຼາຍທົດສະວັດນັ້ນ ມີ ພວກນັກໂທດການເມືອງ ຫຼາຍຮ້ອຍຄົນ ໄດ້ຖືກປ່ອຍພາຍ ໃຕ້ການນິລະໂທດກໍາຕໍ່ເນື່ອງກັນຫຼາຍໆຄັ້ງ ທີ່ຖືກສັ່ງຈາກຄະນະລັດຖະບານຫົວປະຕິຮູບ ແຕ່ຍັງຖືກຄອບງໍາໂດຍທະຫານ ຂອງມຽນມານັ້ນ ຊຶ່ງການປ່ອຍຕົວຫຼາຍໆຄັ້ງໄດ້ມີຂຶ້ນ ໃນລະຫວ່າງຫຼືບໍ່ກໍກ່ອນ ເກີດເຫດການສໍາຄັນໆທີ່ພົວພັນກັບສາກົນ ການນິລະໂທດກໍາໃນມື້ນີ້ກໍຄືກັນ ເພາະມີຂຶ້ນໃນຂະນະທີ່ບັນດາແຂກສໍາຄັນຕ່າງປະເທດ ພາກັນໄປເຕົ້າໂຮມຢູໃນມຽນມາ ເພື່ອຮ່ວມການແຂ່ງຂັນກິລາ SEA Games